**ΑΠΟΣΠΑΣΜΑ**

**Από το πρακτικό της με αριθμό 11/2020**

**ΤΑΚΤΙΚΗΣ ΔΙΑ ΠΕΡΙΦΟΡΑΣ ΣΥΝΕΔΡΙΑΣΗΣ**

**της Κοινότητας Λιβαδειάς**

**Αριθμός Απόφασης 31/2020**

**Περίληψη**

**ΘΕΜΑ : «Γνωμοδότηση επί της υπ΄ αριθμ. 81/2020 Τεχνικής Μελέτης**

**“ΑΝΑΒΑΘΜΙΣΗ ΥΠΟΔΟΜΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ” προϋπολογισμού #985.000,00 €#»**

Στην Λιβαδειά σήμερα 27ην Οκτωβρίου 2020 ημέρα Τρίτη και ώρα 15.30 συνήλθε σε τακτική δια περιφοράς συνεδρίαση η Κοινότητα Λιβαδειάς μετά την υπ΄αριθμ. 21290/22-10-2020 έγγραφη πρόσκληση της Προέδρου της κ. Μαρίας Σπ. Γκικοπούλου η οποία εκδόθηκε σύμφωνα με τις διατάξεις του άρθρου 77 του Ν.4555/2018 όπως τροποποιήθηκε από το άρθρο 184 του Ν.4635/2019 του άρθρου 10της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020) & της 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών.

Η Πρόεδρος της Κοινότητας Λιβαδειάς κήρυξε την έναρξη της δια περιφοράς συνεδρίασης αφού διαπιστώθηκε ότι υπάρχει νόμιμη απαρτία, επειδή σε σύνολο ένδεκα (11) μελών ήταν παρόντα επτά (7) μέλη , δηλαδή:

**ΠΑΡΟΝΤΕΣ**  **ΑΠΟΝΤΕΣ**

1. Γκικοπούλου Μαρ 1. Σκάρλας Λάμπρος

2. Πάτρας Κων/νος 2. Ροζάνας Ηλίας

3. Κατή Ιωάννα 3. Ανδρίτσος Αγαμέμνονας

4. Πούλου-Βαγενά Κων/να 4. Λιναρδούτσος Νικόλαος

5. Καντά Ελένη

6. Αλογοσκούφης Χρήστος οι οποίοι είχαν προσκληθεί νόμιμα.

7. Μπούκιος Ταξιάρχης

Τα πρακτικά της συνεδρίασης τηρήθηκαν από την υπάλληλο Κων/να Τσιτσοπούλου-Ρήγα που έχει ορισθεί με σχετική απόφαση Δημάρχου.

Το 1ο θέμα της ημερήσιας διάταξης τίθεται κατόπιν του αριθμ. πρωτ. 20977/20-10-2020 εγγράφου της Δ/νσης ΤΥΔΛ στο οποίο αναφέρονται: *Οι παρεμβάσεις της εν λόγω μελέτης αφορούν το σύνολο των Αθλητικών Εγκαταστάσεων του Καλλικρατικού Δήμου Λεβαδέων με προτεραιότητα εκείνες που είναι προαπαιτούμενες για την έκδοση άδειας λειτουργίας .Οι παρεμβάσεις στοχεύουν κυρίως :Την ασφάλεια των χρηστών Την αδειοδότησή του*

*Οι παρεμβάσεις που αφορούν οικοδομικές εργασίες θα πραγματοποιηθούν στις κάτωθι αθλητικές εγκαταστάσεις:*

***Κολυμβητήριο Λιβαδειάς*** *Οι κύριες εργασίες που θα πραγματοποιηθούν είναι:*

* *Καθαιρέσεις περιφράξεων και συρματοπλέγματος, πλακιδίων και πλακοστρώσεων, μαρμάρινων βαθμίδων, ξύλινων και σιδηρών κατασκευών, κατασκευών από σκυρόδεμα*
* *Τοποθετήσεις πλακιδίων τοίχων και δαπέδου, περιφράξεων, βαθμίδων πισίνας, ειδών υγιεινής.*
* *Δημιουργία WC Α.ΜΕ.Α*
* *Εργασίες για την επαναλειτουργία της πισίνας νηπίων*

1. ***Κλειστό Γυμναστήριο*** *Οι κύριες εργασίες που θα πραγματοποιηθούν είναι:*

* *Τοποθετήσεις υαλοπινάκων ασφαλείας, αθλητικού εξοπλισμού (δίχτυ ανάσχεσης κάτω από κερκίδα), τοποθέτηση σιδηροσωλήνα (κιγκλίδωμα στον χώρο των θεατών).*
* *Στο βόρειο τμήμα χωματουργικές και τεχνικές εργασίες προστασίας καθίζησης.*
* *Αποξήλωση και επανατοποθέτηση στον εξωτερικό ανατολικό χώρο.*

1. ***Γήπεδα μπάσκετ – τέννις στο Κάστρο*** *Οι κύριες εργασίες που θα πραγματοποιηθούν είναι:*

* *Καθαιρέσεις περιφράξεων και συρματοπλέγματος, και τοποθέτηση νέων διχτυών ανάσχεσης στα τμήματα που θα υποδείξει η Υπηρεσία καθώς και νέων θυρών.*
* *Αποξήλωση δύο μπασκετών και τοποθέτηση νέων.*
* *Διάστρωση και των δύο γηπέδων (τένις και μπάσκετ) με ελαστικό συνθετικό τάπητα*
* *Εργασίες ηλεκτροφωτισμού.*

1. ***Γήπεδο μπάσκετ Καλαμκανού*** *Οι κύριες εργασίες που θα πραγματοποιηθούν είναι:*

* *Καθαιρέσεις περιφράξεων και συρματοπλέγματος, και τοποθέτηση νέων στα τμήματα που θα υποδείξει η Υπηρεσία καθώς και νέων θυρών.*
* *Αποξήλωση δύο μπασκετών και τοποθέτηση νέων.*
* *Διάστρωση με ισοπεδωτική άσφαλτο για την ορθή απορροή των ομβρίων και εν συνεχεία με ελαστικό συνθετικό τάπητα*
* *Εργασίες ηλεκτροφωτισμού.*

1. ***Γήπεδο ποδοσφαίρου Δαύλειας*** *Οι κύριες εργασίες που θα πραγματοποιηθούν είναι:*

* *Εργασίες στην υπάρχουσα εξέδρα για δημιουργία ασφαλούς διαφυγής.*
* *Αποξήλωση και επανατοποθέτηση φωτιστικού πυλώνα σε θέση που θα υποδείξει η Υπηρεσία.*
* *Αποξήλωση και επανατοποθέτηση τμημάτων συνθετικού χλοοτάπητα.*
* *Τοποθέτηση διχτυών εκτόνωσης και ανάσχεσης.*

1. ***Γήπεδο μπάσκετ Αγίας Τριάδας (χώρος πνευματικού κέντρου)*** *Οι κύριες εργασίες που θα πραγματοποιηθούν είναι:*

* *Κατασκευή περίφραξης και κιγκλιδωμάτων απλού σχεδίου.*
* *Αποξήλωση και τοποθέτηση δύο νέων μπασκετών.*
* *Κατασκευή ισοπεδωτικής στρώσης ασφάλτου.*
* *Κατασκευή ελαστικού συνθετικού τάπητα.*

1. ***Γήπεδο μπάσκετ Κορώνειας*** *Οι κύριες εργασίες που θα πραγματοποιηθούν είναι:*

* *Κατασκευή ελαστικού συνθετικού τάπητα, κατασκευή περίφραξης καθώς και αποξήλωση και τοποθέτηση δύο νέων μπασκετών.*

1. ***Γήπεδο ποδοσφαίρου Αγίου Γεωργίου***

* *Εργασίες τμηματικής αποκατάστασης ελαστικού χλοοτάπητα με κόκκους καουτσούκ και χαλαζιακής άμμου.*

1. ***Γήπεδο ποδοσφαίρου 5Χ5 στο Παρόρι.***

* *Αντικατάσταση κατεστραμμένων τμημάτων συνθετικού χλοοτάπητα.*
* *Εργασίες συντήρησης συνθετικού χλοοτάπητα με κόκκους καουτσούκ και χαλαζιακής άμμου.*

1. ***Γήπεδο ποδοσφαίρου Κυριακίου.***

* *Αντικατάσταση τμημάτων φυσικού χλοοτάπητα.*
* *Τοποθέτηση διχτυών εκτόνωσης και ανάσχεσης.*

1. ***Γήπεδο ποδοσφαίρου Αγίας Άννας***

* *Τοποθέτηση διχτυών εκτόνωσης και ανάσχεσης.*

1. ***Δημοτικό στάδιο Λιβαδειάς***

* *Καθαίρεση σαθρής τσιμεντοκονίας δαπέδου*
* *Αμμοβολή μεταλλικής κατασκευής.*

*Οι παρεμβάσεις που αφορούν* ***ηλεκτρομηχανολογικές εργασίες*** *θα πραγματοποιηθούν στις κάτωθι αθλητικές εγκαταστάσεις:* ***1.) Γήπεδο ποδοσφαίρου Ζαγαρά***

* *Θα κατασκευαστεί περιμετρικά του αγωνιστικού χώρου δίκτυο πυρόσβεσης από σωλήνα πολυαιθυλενίου τρίτης γενιάς HDPE Φ/90/10ατμ το οποίο θα τροφοδοτεί έξι πυροσβεστικά ερμάρια με σωλήνα 30m και ακροφύσιο σύμφωνα με τις απαιτήσεις της 3/2015 Πυροσβεστικής Διάταξης ΦΕΚ 529/Β/03-04-2015*
* *Οι προβλεπόμενες υδραυλικές εργασίες αφορούν αντικατάσταση κατεστραμμένων υδραυλικών υποδοχέων, κατασκευή συλλεκτών διανομής ζεστού κρύου, τοποθέτηση δύο ηλιακών συστημάτων 300 λίτρων (ΖΝΧ) και γενικά επεμβάσεις ώστε να καταστήσουν λειτουργικά τα αποδυτήρια από υδραυλικής άποψης.*
* *Επίσης θα αποπερατωθεί η ηλεκτρική εγκατάσταση με ταυτόχρονη ενίσχυση της γείωσης με πρόσθεση ηλεκτροδίου γείωσης και τοποθέτηση γενικού πίνακα χαμηλής τάσης με διακοπτικό υλικό.*
* *Ήδη έχει γίνει αίτηση για τριφασική παροχή Νο3 για την εξυπηρέτηση των ηλεκτρικών φορτίων συμπεριλαμβανομένου και του φωτισμού του γηπέδου ισχύος 18KW.*
* *Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*

***2.) Γήπεδο ποδοσφαίρου Αγίας Άννας***

* *Θα κατασκευαστεί περιμετρικά του αγωνιστικού χώρου δίκτυο πυρόσβεσης από σωλήνα πολυαιθυλενίου τρίτης γενιάς HDPE Φ/90/10ατμ το οποίο θα τροφοδοτεί έξι πυροσβεστικά ερμάρια με σωλήνα 30m και ακροφύσιο σύμφωνα με τις απαιτήσεις της 3/2015 Πυροσβεστικής Διάταξης ΦΕΚ 529/Β/03-04-2015*
* *Στους χώρους των αποδυτηρίων θα τοποθετηθούν φωτιστικά ασφαλείας τεχνολογίας LED.*
* *Θα τοποθετηθούν δύο ηλιακά συστήματα 300 λίτρων (ΖΝΧ) και θα αποκατασταθούν μικροφθορές από χρήση στους υδραυλικούς υποδοχείς.*
* *Θα γίνει επανέλεγχος της ηλεκτρικής εγκατάστασης με ταυτόχρονη αντικατάσταση διακοπτών φωτισμού και διακοπτικού υλικού και θα τοποθετηθεί αλεξικέραυνο ιστού για την αντικεραυνική κάλυψη της εγκατάστασης.*
* *Θα εγκατασταθούν δύο κλιματιστικές μονάδες διαιρούμενου τύπου για την κάλυψη των αναγκών θέρμανσης και ψύξης των αποδυτηρίων.*
* *Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*

***3.) Γήπεδο ποδοσφαίρου Αγίου Γεωργίου***

* *Θα εγκατασταθούν τα προβλεπόμενα ενεργά μέτρα πυροπροστασίας ( πυροσβεστήρες κόνεως Pa6Kg) Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*

***4.) Γήπεδο ποδοσφαίρου Κυριακίου***

* *Θα εγκατασταθούν φορητά ενεργά μέτρα πυροπροστασίας ( πυροσβεστήρες κόνεως Pa6Kg).*
* *Στους χώρους των αποδυτηρίων θα τοποθετηθούν φωτιστικά ασφαλείας τεχνολογίας LED.*
* *Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*

***5.) Γήπεδο ποδοσφαίρου Δαυλείας***

* *Θα εγκατασταθούν φορητά ενεργά μέτρα πυροπροστασίας ( πυροσβεστήρες κόνεως Pa6Kg)*
* *Επί του κτιρίου των αποδυτηρίων θα κατασκευαστεί κλωβός Faraday ενώ παράλληλα θα τοποθετηθεί αλεξικέραυνο ιστού για την αντικεραυνική κάλυψη και του αγωνιστικού χώρου.*

***6.) Ανοικτό Κολυμβητήριο Λιβαδειάς****Για την κάλυψη των αναγκών Ζεστών Νερών Χρήσης θα τοποθετηθούν δύο θερμοδοχεία 300 lt διπλής ενέργειας τα οποία θα οδηγούνται από Λεβητά συμπύκνωσης μετά καυστήρα 67KW. Επίσης θα κατασκευαστεί νέος συλλέκτης κρύου νερού της εγκατάστασης για διευκόλυνση της πλήρωσης των εγκαταστάσεων με νερό.*

***7.) Κλειστό Γυμναστήριο Λιβαδειάς*** *Για την κάλυψη τμήματος των αναγκών Ζεστών Νερών Χρήσης (ΖΝΧ) θα τοποθετηθούν 12m2 επιλεκτικών ηλιακών συλλεκτών στην οροφή του κτηρίου.*

*Για την υλοποίηση των εν λόγω εργασιών απαιτείται το ποσό του* ***1.047.000,00€*** *συμπεριλαμβανομένου του Φ.Π.Α. 24% και η χρηματοδότηση προέρχεται από πιστώσεις ΚΑΠ ΕΠΕΝΔΥΣΕΩΝ*

*Παρακαλώ, σε εφαρμογή των διατάξεων του* ***άρθρου 84 του Ν.4555/2018*** *έτσι όπως αυτό αντικατέστησε το άρθρο* ***83 παρ. 2β)*** *περί αρμοδιοτήτων του συμβουλίου Δημοτικής Κοινότητας του* ***Ν.3852/2010*** *«Νέα Αρχιτεκτονική της Αυτοδιοίκησης και της Αποκεντρωμένης Διοίκησης-* ***Πρόγραμμα Καλλικράτης****», τη γνώμη σας επί του θέματος*

O σύμβουλος Χ. ΑΛΟΓΟΣΚΟΥΦΗΣ δήλωσε ότι ψηφίζει θετικά επί του θέματος με την παρατήρηση της έλλειψης βελτίωσης των γηπέδων ΤΕΝΙΣ, στην θέση «ΤΟΥΡΚΟΠΟΥΛΑ»

Η Δημοτική Κοινότητα αφού έλαβε υπόψη της:

* Το υπ΄αριθμ. πρωτ. 20977/20-10-2020 έγγραφο (σε ορθή επανάληψη) της Δ/νης ΤΥΔΛ
* Τα άρθρο 84 του Ν. 4555/2018 .
* Το άρθρο 10 της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020)
* Την 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Τους πίνακες ψηφοφορίας των συμμετεχόντων μελών στην δια περιφοράς συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Εισηγείται** προς το Δημοτικό Συμβούλιο **υπέρ** της αποδοχής της υπ΄αριθμ**. 81/2020** τεχνικής μελέτης της ΤΥΔΛ: **«ΑΝΑΒΑΘΜΙΣΗ ΥΠΟΔΟΜΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ»** προϋπολογισμού #985.000,00 €# όπως αυτή συντάχθηκε- θεωρήθηκε από την Τ.Υ. του Δήμου Λεβαδέων και αποτελεί συνημμένο της παρούσας απόφασης.-

**Η απόφαση αυτή πήρε αριθμό 31/2020**

**Η Πρόεδρος του Δ.Σ. Κοιν/τας Λιβαδειάς Τα Μέλη**

**ΜΑΡΙΑ ΓΚΙΚΟΠΟΥΛΟΥ**

1. Πάτρας Κωνσταντίνος

2. Κατή Ιωάννα

3. Πούλου-Βαγενά Κων/να

4. Καντά Ελένη

5. Αλογοσκούφης Χρήστος

6. Μπούκιος Ταξιάρχης

**ΠΙΣΤΟ ΑΠΟΣΠΑΣΜΑ**

**ΛΙΒΑΔΕΙΑ 3/11/2020**

**Η ΠΡΟΕΔΡΟΣ**

**ΜΑΡΙΑ ΣΠ. ΓΚΙΚΟΠΟΥΛΟΥ**